Pielikums Nr.5

Iepirkuma procedūras

„ Asfalta seguma bedrīšu remonts”

Noteikumiem

**Tehniskā specifikācija**

1. Līguma priekšmets ir bedrīšu aizpildīšana ar karsto asfaltbetonu, izmantojot pilno tehnoloģiju, Cesvaines novada teritorijā (pašvaldības autoceļiem un ielām) saskaņā ar iepirkuma līgumu un tehnisko specifikāciju.
2. **Darba apraksts:**
	1. Bojātā seguma izciršana, izzāģēšana vai izfrēzēšana visā tā dziļumā, taisnās līnijās un vertikālām malām līdz nebojātam segumam, bet ne mazāk kā 5 cm.
	2. Rūpīga bedrīšu iztīrīšana mehāniski un ar saspiesta gaisa palīdzību.
	3. Bedrītes gruntēšana ar bitumena emulsiju, jāveic vienmērīgi, izsmidzinot bitumena emulsiju uz pamata un vertikālajām malām.
	4. Bedrīšu aizpildīšanu drīkst izpildīt tikai sausā laikā, sausā pamatnē.
	5. Sagatavotās bedrītes piepildīšana ar asfaltbetona masu, līdzīgu kā remontējamā segumā, jāveic tajā pašā dienā, izstrādājot visu atvesto asfaltbetona masu.
	6. Iestrādātās asfaltbetona masas sablīvēšana jāuzsāk nekavējoties pēc tā iestrādes.
	7. Iestrādājamā asfaltbetona masas temperatūrai jāatbilst normatīvajos dokumentos noteiktajām prasībām.
	8. Pēc bedrīšu aizpildīšanas ar asfaltbetona masu, tai pašā dienā veikt salaiduma vietu apstrādi ar atbilstošas markas bitumena masu, atbilstoši paredzētajai tehnoloģijai, pārkaisot ar lipšanu samazinošiem materiāliem.
	9. Pēc saskaņojuma ar Pasūtītāju, norādītās plaisas asfalta segumā iztīra un aizpilda ar bituma emulsiju un atbilstošu pildvielu, pārkaisot ar lipšanu samazinošiem materiāliem.
3. **Prasības izpildītam darbam:**
	1. Aizpildīto bedrīšu un plaisu vietā seguma augstums nedrīkst būt ar iedobi, zemāks par esošā seguma līmeni vai augstāks vairāk kā par +(-)3 mm,
	2. Iestrādātajam asfaltbetona kārtas biezumam ir jābūt ne mazākam par remontējamā seguma biezumu.
	3. Darbu beidzot brauktuves segumam un nomalēm ir tūlīt jābūt attīrītām no asfaltbetona pārpalikumiem un citiem svešķermeņiem, darbu izpildes laikā atbilstoši normatīvajiem aktiem jāizvieto nepieciešamās ceļa un brīdinājuma zīmes.